**Сәләтле укучылар белән эш**

Сәләт – бик тә күпкырлы һәм бөтенлеккә – тулаемлыкка ия күренеш. Сәләтнең асылы кешенең анатомик – физиологик сыйфатларына, миенең төзелешенә, аның эшчәнлегенә нигезләнгән. Кешенең нинди дә булса бер өлкәдә сәләтле булуы табигатьтән, нәселдән, генетик фондтан килә. Сәләтлелек мәсьәләсендә шулай ук эмоциональлек һәм ихтыяр көче, практик эшкә-хәрәкәткә әзер булуы зур әһәмиткә ия. Монда шулай ук сәләтне үстерүдә үҗәтлелек, үз-үзеңне мәҗбүр итә белү кебек сыйфатларның да булуы шарт. Психолог – галим И.Дубровина фикеренчә сәләтле балалар өч категориягә бүленә. Аларның беренчесе- зиһенлелек сәләте кече яшьтән үк ачылганнар (вундеркиндлар); икенчесе-аерым фәннәрне бик яхшы үзләштерүчеләр; өченчесен сәләтлелек билгеләре ачык сизелә торганнар тәшкил итә.

Сәләтне үстерү өчен балаларның фәннәр буенча биремнәрне һәм үзләре алдына куелган бурычларны эзлекле һәм системалы үтәүләренә ирешү сорала.

Безне, укытучыларны, гадәти мәктәптә сәләтле балалар белән эшләү, аларга ничек итеп шәхси якын килү, индивидуаль программа белән укыту мәсьәләләре кызыксындыра. Әмма гомуми белем бирү мәктәбендә аларны җиңел генә гамәлгә ашыру мөмкин түгел. Бу юнәлештә эшләгәндә берничә мәсьәләне хәл итәргә кирәк була:

1. Укучыларда белемнең үсеш дәрәҗәсен бик тиз һәм төгәл билгеләү, дәресләрнең тема һәм формаларын планлаштыру вариантларын фәнни нигезләп сайлап алу.
2. Дәрестә диференцияләштерелгән укытуны фәнни нигездә гамәлгә ашыру, үсеш дәрәҗәләре һәм әзерлекләре төрлечә булган укучыларның тиешле белем алуына ирешү, дәреслекләрдә нинди алым һәм эш формалары кулланырга кирәклеген билгеләү.

3.Дәрестә укытучы-укучы дуслыгын тагын да нәтиҗәле итү юлларын табу.

Безнең мәктәптә сәләтле балалар бармак белән генә санарлык булса да, алар һәр класста бар. Аларны табып үстерергә генә кирәк. Сәләтле укучылар белән эшләү системасының төп принциплары итеп мин түбәндәгеләрне атыйм:

1. Өйрәнгән материалны кат-кат кабатлап укыгач кына тема истә кала дигән принцип**.** Чыннан да, әгәр бала кагыйдәне берничә кат укып чыкса, ул аны зиһененә яхшырак сеңдерә.
2. Төп фикерне ачыклау. Бу бигрәк тә әдәби әсәрләрне укып чыкканнан соң язучы әйтергә теләгән фикерне билгеләүдә бик кирәк.
3. Укучыда чынбарлыкны тою хисе, төрле мәгълүматны исәпләп карау, тормышта үзенә юнәлешне билгеләү күнекмәсе булдыру**.**
4. Һәр дәрестә - татар теле дәресендә язу күнекмәләре булдыру.
5. Һәр дәрестә мәҗбүри рәвештә 10-15 минутлык мөстәкыйль эш эшләү (тест, карточка,хикәя төзү, кроссвордлар чишү һ.б. )
6. Укучының белемен һәр дәрестә тикшерү. Бу бигрәк тә мөһим, чөнкм кайбер балалар бу дәрестә сөйләдем, икенче дәрестә сорамас әле, дип хәзерләнмичә киләләр.

Терәк схемалар, конспектлар төзегәндә дә укучылар эзләнә, хәзерләнә, сорауларга дөрес җавап язарга тырыша. Балаларның ни дәрәҗәдә сәләтле булуы укучыларның бер-берсенең белемен тикшерү,проектларны (уйлап табулары), рефератларны яклау дәресендә, дәрес-конференцияләрендә аеруча ачык күренә. Балаларның акыл сәләте үсешенә “блоклы” укыту системасы да зур ярдәм итә. Беренче дәрестә блок белән таныштырыла,

башкаларында тема тулысынча өйрәнелә. Бу эш дәрестән дәрескә тирәнәйтелә бара. Шулай ук, проблемалы укытуны да күзлә тотарга кирәк. Ул укучыны уйланырга, эзләнергә этәрә.

Укучыларның иҗади сәләтен үстерүдә иҗади дәресләр зур әһәмияткә ия. Дәрес-сочинение, дәрес-иҗади отчет, дәрес-семинар һ.б. Шулай ук төрле бәйгеләр, олимпиадалар, кичәләр ярдәм итә. Мәсәлән: шигырь язу, кроссвордлар төзү, хикәяне дәвам итү, рәсемгә карата хикәя төзү һ.б.кебек эш төрләре дә укучыларның сәләтләрен үстерүдә, ачып бирүдә зур рольуйный.

Бары тик сәләтле балалар белән эшләгәндә генә, укытучы үзе дә күп нәрсәгә өйрәнә, белемен тирәнәйтә. Дәреслекләрдәге мәгълүмат белемгә, ә белем күнекмәгә әверелә. Укытучы һәм укучыларда үз көченә ышаныч туа, алар үзләре туплаган тәҗрибә белән үзләрен көчле итеп сизәләр. Әгәр дә без җәмгыятьнең алга таба үсүен теләсәк, һәр укучының, һәр шәхеснең үсешен тәэмин итәргә тиешбез.

Мин үзем эш төрләре тәкъдим иткәндә федераль дәүләт стандартларына таянам һәм укучыларның яшь үзенчәлекләренә игътибар итәм. Мәсәлән менә бу мәкаль-табышмакларны

5нче сыйныф,әсәрдәге эпизодларга рәсемнәр,кроссворд,реферат,

Дәресләрдә генә түгел, ә сыйныфтан тыш чараларда да сәләтле балалар бик теләп катнашалар. Ел саен үткәрелә торган “Татар егете”, “Татар кызы”, сочинениеләр, шигырь бәйгесендә катнашып призлы урыннар алалар. Поладов Араз 11кл. апрель аенда Ирек мәйданында үткәрелгән Тукай бәйрәмендә районда 2нче урын алган шигырен сөйләде